CELEX: 
Language: et
Date: 2012-10-17 00:00:00
Title: 2012/616/EL: Euroopa Parlamendi otsus, 10. mai 2012 , ühisettevõtte SESAR 2010. aasta eelarve täitmisele heakskiidu andmise kohta#Euroopa Parlamendi resolutsioon, 10. mai 2012 , tähelepanekutega, mis on ühisettevõtte SESAR 2010. aasta eelarve täitmisele heakskiidu andmist käsitleva otsuse lahutamatu osa

17.10.2012   
            
            
               ET
            
            
               Euroopa Liidu Teataja
            
            
               L 286/349
            
         EUROOPA PARLAMENDI OTSUS,
   10. mai 2012,
   ühisettevõtte SESAR 2010. aasta eelarve täitmisele heakskiidu andmise kohta
   (2012/616/EL)
   EUROOPA PARLAMENT,
   
               —
            
            
               võttes arvesse ühisettevõtte SESAR 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet ühisettevõtte SESAR eelarveaasta 2010 raamatupidamise aastaaruande kohta koos ühisettevõtte vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06086/2012 – C7-0050/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse nõukogu 16. detsembri 2008. aasta määrust (EÜ) nr 1361/2008 (millega muudetakse määrust (EÜ) nr 219/2007 ühisettevõtte loomise kohta Euroopa lennuliikluse uue põlvkonna juhtimissüsteemi (SESAR) väljaarendamiseks), (3) eriti selle artiklit 4b,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning transpordi- ja turismikomisjoni arvamust (A7-0114/2012),
            
         
               1.
            
            
               annab heakskiidu ühisettevõtte SESAR tegevdirektori tegevusele ühisettevõtte 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, ühisettevõtte SESAR tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 368, 16.12.2011, lk 32.
   
      (2)  EÜT L 248, 16.9.2002, lk 1.
   
      (3)  ELT L 352, 31.12.2008, lk 12.
   
      (4)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      10. mai 2012,
      tähelepanekutega, mis on ühisettevõtte SESAR 2010. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse ühisettevõtte SESAR 2010. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet ühisettevõtte SESAR eelarveaasta 2010 raamatupidamise aastaaruande kohta koos ühisettevõtte vastustega (1),
               
            
                  —
               
               
                  võttes arvesse nõukogu 21. veebruari 2012. aasta soovitust (06086/2012 – C7-0050/2012),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
               
            
                  —
               
               
                  võttes arvesse nõukogu 16. detsembri 2008. aasta määrust (EÜ) nr 1361/2008 (millega muudetakse määrust (EÜ) nr 219/2007 ühisettevõtte loomise kohta Euroopa lennuliikluse uue põlvkonna juhtimissüsteemi (SESAR) väljaarendamiseks), (3) eriti selle artiklit 4b,
               
            
                  —
               
               
                  võttes arvesse ühisettevõtte SESAR finantseeskirju, mille ühisettevõtte SESAR haldusnõukogu võttis vastu 28. juulil 2009 (edaspidi „SESARi finantseeskirjad”),
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit ning transpordi- ja turismikomisjoni arvamust (A7-0114/2012),
               
            
                  A.
               
               
                  arvestades, et ühisettevõte SESAR (edaspidi „ühisettevõte”) loodi 2007. aasta veebruaris, et hallata Euroopa lennuliikluse uue põlvkonna juhtimissüsteemi (SESAR) programmi;
               
            
                  B.
               
               
                  arvestades, et ühisettevõte alustas iseseisvalt töötamist 2007. aasta augustis;
               
            
                  C.
               
               
                  arvestades, et vastavalt oma liikmetega sõlmitud konkreetsetele lepingutele on ühisettevõte kõigi tema poolt projekti SESAR arendusetapiks loodud või talle üle kantud materiaalse ja immateriaalse vara omanik;
               
            
                  D.
               
               
                  arvestades, et kontrollikoda märkis, et ta sai piisava kindluse 2010. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  E.
               
               
                  arvestades, et 2010. aasta aprillis esitas kontrollikoda ühisettevõtte SESAR finantseeskirjade kohta arvamuse nr 2/2010;
               
            
                  F.
               
               
                  arvestades, et projekti SESAR 2008–2013 arendusetapi eelarve on 2 100 000 000 eurot;
               
            
                  G.
               
               
                  arvestades, et 2010. aastal oli ühisettevõtte eelarve 143 000 000 eurot;
               
            
         Eelarve haldamine ja finantsjuhtimine
      
      
                  1.
               
               
                  võtab teadmiseks, et ühisettevõtte 2010. aasta lõplik eelarve sisaldas 135 000 000 euro ulatuses kulukohustuste assigneeringuid ja 143 000 000 euro ulatuses maksete assigneeringuid; märgib samuti, et kulukohustuste ja maksete assigneeringute kasutusmäärad olid vastavalt 97,3 % ja 82,2 %;
               
            
                  2.
               
               
                  võtab kontrollikoja aruandest teadmiseks, et 2010. aasta lõpuks oli ühisettevõttel 53 500 000 euro suurune eelarveülejääk ja hoiused pangakontodel kogusummas 57 200 000 eurot; märgib, et sellise olukorra tingisid:
                  
                              —
                           
                           
                              liikmete osamaksed: 55 600 000 eurot,
                           
                        
                              —
                           
                           
                              eelmise aasta tulem: 86 500 000 eurot,
                           
                        
                              —
                           
                           
                              ühisettevõttele tehtud maksed: 84 900 000 eurot,
                           
                        
                              —
                           
                           
                              assigneeringute ülekandmine: 3 700 000 eurot;
                           
                        
            
                  3.
               
               
                  tuletab ühisettevõttele meelde, et selline olukord on eelarve tasakaalu põhimõttega vastuolus; võtab siiski teadmiseks, et ühisettevõte on kontrollikojale vastanud, et 2010. aastal vähenes kontol oleva raha saldo 34 % võrreldes 2009. aastaga ning et liikmete osamaksetena saadud 55 600 000 eurost laekus 2010. aasta viimastel nädalatel 43 800 000 eurot, mis oli ette nähtud 2011. aasta tegevuse rahastamiseks; kutsub ühisettevõtet üles töötama välja tegevuskava, mis sisaldaks konkreetseid meetmeid ja ajakava, et hoida oma eelarve tasakaalus, ning teavitama sellest eelarve täitmisele heakskiidu andmise eest vastutavat institutsiooni;
               
            
                  4.
               
               
                  rõhutab, et vastavalt SESARi finantseeskirjade artiklile 6 ei ole eelarve assigneeringutes kehtestatud summadest suuremaid kulutusi lubatud siduda ega neile heakskiitu anda; peab äärmiselt murettekitavaks, et halduskulude eelarvereal kujunesid heaks kiidetud kulutused eelarveassigneeringutest 11 % ning uurimis- ja arendustegevuse eelarvereal eelarveassigneeringutest 9 % suuremaks; võtab teadmiseks, et ühisettevõte on seisukohal, et ta saab kanda maksete assigneeringute kogusumma aastate 2007–2016 eelarvesse vaid ühekorraga, et vältida kogueelarve künnise ületamist SESARi arendusetapi lõpus 2016. aastal; tuletab ühisettevõttele meelde, et see peab järgima oma finantseeskirju, ja loodab, et eelseisvatel eelarveaastatel ei ületa heaks kiidetud kulutused eelarveassigneeringuid;
               
            
         Sisekontrollisüsteemid
      
      
                  5.
               
               
                  võtab teadmiseks, et 2010. aastal võttis ühisettevõte kasutusele finantsaruandlussüsteemid, mida kasutab ka komisjon (ABAC ja SAP); peab kahetsusväärseks, et ühisettevõtte rakenduskava juhtimise süsteemi ei integreeritud finantsaruandlussüsteemidesse ja et 2010. aasta lõpuks ei olnud peaarvepidaja veel raamatupidamisaruannete aluseks olevat äritegevust ametlikult heaks kiitnud, kuigi see on ühisettevõtte SESAR finantseeskirjadega ette nähtud;
               
            
                  6.
               
               
                  mõistab, et ühisettevõte on välja töötanud rakenduskava juhtimise süsteemi, mis täiendab finants- ja eelarvearuandlust, ja on seisukohal, et ühisettevõtte süsteemid on piisavalt integreeritud, võttes arvesse finantsaruandlussüsteemide ABAC ja SAP kasutuspiiranguid; võtab lisaks teadmiseks, et ühisettevõte kavatses võtta süsteemid ABAC Assets ja ABAC Contract kasutusele 2011. aasta lõpuks ja et peaarvepidaja aruanne, mis käsitleb kohalike süsteemide heakskiitmist, pidi samuti valmima 2011. aastal;
               
            
                  7.
               
               
                  palub ühisettevõtet teavitada eelarve täitmisele heakskiidu andmise eest vastutavat institutsiooni järgmisest:
                  
                              —
                           
                           
                              ühisettevõtte poolt kogetud piirangud finantsaruandlussüsteemide ABAC ja SAP kasutusel;
                           
                        
                              —
                           
                           
                              põhiliste äriprotsesside, eelkõige kohalike süsteemide heakskiitmise seis;
                           
                        
            
                  8.
               
               
                  nõuab siiski tungivalt, et ühisettevõte integreeriks oma finantsaruandlussüsteemid (ABAC ja SAP) oma rakenduskava juhtimise süsteemiga, mis võimaldaks kulusid siduda konkreetsete ülesannete kogumiga ja kindlaks määrata tegevuskulude rahastamisvahendid;
               
            
         Projektijuhtimine
      
      
                  9.
               
               
                  märgib ühisettevõtte 2010. aasta tegevusaruande põhjal, et programm SESAR koosnes 304 projektist, millest 171 projekti algatati 2009. aastal ja 114 täiendavat projekti käivitati 2010. aastal; võtab teadmiseks, et 80,9 % projektidest on rakendamisel, välja arvatud tühistatud projektid (3) või peatatud projektid (10); võtab teadmiseks, et ühisettevõte esitas iga tühistatud või peatatud projekti kohta põhjenduse ja selgitas võetud parandusmeetmeid; märgib eelkõige seoses hetkel peatatud projektidega, et
                  
                              —
                           
                           
                              umbes 60 % neist on seotud meetmetega, mis nõuavad enne uuesti käivitamist, et muud projektid annaksid esimesi täielikke tulemusi;
                           
                        
                              —
                           
                           
                              umbes 20 % projektidest ei ole usaldusväärset seost teiste programmi tegevustega;
                           
                        ülejäänud 20 % projektidest on peatatud, kuna neil puudub otsene seos edaspidiste tegevustega või need on üldkavaga ainult kaudselt seotud;
               
            
                  10.
               
               
                  nõuab tungivalt, et ühisettevõte jätkaks eelarve täitmisele heakskiidu andmise eest vastutavat institutsiooni teavitamist projektide rakendamisetappidest ja saavutatud tulemustest;
               
            
         Tulemused
      
      
                  11.
               
               
                  kutsub komisjoni ja liikmesriike üles tõhustama ühtse Euroopa taeva määruste rakendamist, et suurendada SESARi projekti tehtavate investeeringute tulemuslikkust;
               
            
                  12.
               
               
                  juhib tähelepanu asjaolule, et rahalisi vahendeid tuleb korrektselt hallata, ning rõhutab, et ühisettevõttel on ühtse Euroopa taeva väljakujundamisel suur tähtsus;
               
            
                  13.
               
               
                  järeldab tegevusaruande põhjal, et viidi läbi põhjalik programmi SESAR rakendamise läbivaatamine ja et tegevusaruande järeldustes tõsteti esile vajadus jagada programmi kõrgetasemelised eesmärgid tehnilisteks ja tegevusülesanneteks, määrates üksikasjalikult kindlaks, kes, mida ja millal peab tegema, täpsustades sellega SESARi heakskiidetud väljundeid, mis aitavad kaasa nii SESARi arenguetapi eesmärkide kui ka 2012. aasta konkreetsete strateegiliste eesmärkide saavutamisele; kutsub ühisettevõtet üles töötama välja tegevuskava, mis sisaldaks konkreetseid meetmeid ja ajakava, et ulatusliku läbivaatamise tulemusi arvesse võtta;
               
            
                  14.
               
               
                  võtab lisaks teadmiseks 2009. aasta lõpus tehtud otsuse luua ühine SESARi rakendusraamistik, et võimaldada ühtlustatud järelevalve- ja kontrollimeetmete kaudu asjakohast programmi- või projektijuhtimist; võtab teadmiseks, et 2010. aasta lõpuks oli rakendusraamistik täielikult kindlaks määratud ja 85 % sellest oli rakendatud ja kasutuses; palub ühisettevõttel teavitada eelarve täitmisele heakskiidu andmise eest vastutavat institutsiooni rakendusraamistiku praegusest rakendamis- ja kasutamisetapist ning saavutatud tulemustest;
               
            
                  15.
               
               
                  tõdeb, et komisjon viis 2010. aastal läbi esimese ühisettevõtte vahehindamise; märgib, et hindamisel tõsteti esile ühisettevõtte võimet vastata optimaalselt õhuruumi kasutajate ja teenuseosutajate vajadustele; on sellele vaatamata arvamusel, et vahe- ja muid hindamisi peaksid läbi viima välis- ja sõltumatud eksperdid;
               
            
         Siseaudit
      
      
                  16.
               
               
                  tunneb heameelt selle üle, et 2010. aasta lõpus moodustas ühisettevõtte tegevdirektor siseauditi üksuse, tegi endisele ühisettevõtte siseaudiitorile ülesandeks täita siseauditi üksuse ülesandeid ja kiitis heaks siseauditi üksuse 2011. aasta auditialase tööprogrammi;
               
            
                  17.
               
               
                  märgib, et lõplikust raamatupidamise aastaaruandest selgub, et mais 2010 allkirjastas ühisettevõte audititeenuste raamlepingu;
               
            
                  18.
               
               
                  tunneb heameelt selle üle, et komisjon ja ühisettevõte on võtnud meetmeid, et tagada komisjoni siseaudititalituse ja ühisettevõtte siseauditifunktsiooni vastavate ülesannete täpsem kindlaksmääramine; märgib siiski, et ühisettevõtte põhikirja ei ole muudetud;
               
            
                  19.
               
               
                  võtab rahuloluga teadmiseks, et komisjoni siseaudititalitus on kinnitanud üldise finantsmääruse alusel oma kohustust ühisettevõtte siseaudiitorina ja et ühisettevõtte haldusnõukogu on teinud oma siseauditi funktsiooni eeskirjadesse vastavad muudatused;
               
            
         Liikmete osamaksete hilinemine
      
      
                  20.
               
               
                  väljendab muret selle pärast, et ühisettevõtte liikmete poolt makstavate iga-aastaste rahaliste osamaksete tähtajast ei peetud kinni; võtab teadmiseks, et osamaksed hilinesid 12 kuni 113 päeva ja 2010. aasta lõpuks ei olnud oma osamakseid teinud kaks liiget; võtab teadmiseks ühisettevõtte vastuse, et viimati nimetatud osamaksed saadi 2011. aasta alguses;
               
            
         Horisontaalsed tähelepanekud ühisettevõtete kohta
      
      
                  21.
               
               
                  rõhutab, et seni on komisjon Euroopa Liidu toimimise lepingu artikli 187 alusel asutanud seitse ühisettevõtet; märgib, et kuus ühisettevõtet (IMI, ARTEMIS, ENIAC, CLEAN SKY, FCH ja ITER-F4E) kuuluvad komisjoni teadusuuringute ja innovatsiooni peadirektoraadi ning infoühiskonna ja meedia peadirektoraadi teadusruumi ning ühele ühisettevõttele on tehtud ülesandeks välja töötada uus lennuliikluse juhtimise süsteem (SESAR) transpordisektoris, mis kuulub liikuvuse ja transpordi peadirektoraadi tegevusvaldkonda;
               
            
                  22.
               
               
                  märgib, et ühisettevõtetele nende tegevusajal vajalikuks peetavad soovituslikud koguvahendid on 21 793 000 000 eurot;
               
            
                  23.
               
               
                  märgib, et ühisettevõtetele nende tegevusajal vajalikuks peetav liidu kogutoetus on 11 489 000 000 eurot;
               
            
                  24.
               
               
                  märgib, et 2010. aastal oli liidu kogutoetus ühisettevõtete eelarvesse kokku 505 000 000 eurot;
               
            
                  25.
               
               
                  palub Euroopa Komisjonil edastada eelarve täitmisele heakskiidu andmise eest vastutavale institutsioonile igal aastal koondteabe igale ühisettevõttele liidu üldeelarvest eraldatud vahendite kohta, et tagada liidu vahendite kasutamise selgus ja läbipaistvus ning taastada ELi maksumaksjate usaldus;
               
            
                  26.
               
               
                  avaldab heameelt ühisettevõtte ARTEMIS algatuse üle lisada oma aasta tegevusaruandesse andmed käimasolevate projektide järelevalve ja kontrolli kohta; on veendunud, et ka teised ühisettevõtted peaksid selle tavaks võtma;
               
            
                  27.
               
               
                  tuletab meelde, et ühisettevõtted kujutavad endast avaliku ja erasektori partnerlust ning seetõttu ühendavad avalikke ja erahuvisid; on arvamusel, et niisuguses olukorras ei tohiks huvide konflikti võimalust tähelepanuta jätta, vaid sellega tuleb nõuetekohaselt tegelda; kutsub seetõttu ühisettevõtteid üles teavitama eelarve täitmisele heakskiidu andmise eest vastutavat institutsiooni kontrollimehhanismidest, mida nad kasutavad, et võimaldada nõuetekohast haldamist ja ära hoida huvide konflikte;
               
            
                  28.
               
               
                  märgib, et kui ITERi ja tuumasünteesienergeetika arendamise Euroopa ühisettevõte välja arvata, on ühisettevõtted suhteliselt väikesed ja geograafiliselt kontsentreeritud; on seetõttu veendunud, et nad peaksid võimaluse korral oma vahendid ühendama;
               
            
                  29.
               
               
                  palub kontrollikojal esitada Euroopa Parlamendile ülevaate selle kohta, milliseid järelmeetmeid ühisettevõtted on võtnud seoses kontrollikoja märkustega nende 2011. aasta raamatupidamise aruannete põhjal;
               
            
                  30.
               
               
                  palub kontrollikojal esitada mõistliku tähtaja jooksul Euroopa Parlamendile eriaruande lisaväärtuse kohta, mida ühisettevõtete asutamine annab liidu teadusuuringute, tehnoloogiaarenduse ja tutvustamistegevuse programmide edukaks elluviimiseks;. märgib lisaks, et samas aruandes tuleks esitada ka hinnang ühisettevõtete asutamise tulemuslikkuse kohta.
               
            
         (1)  ELT C 368, 16.12.2011, lk 32.
      
         (2)  EÜT L 248, 16.9.2002, lk 1.
      
         (3)  ELT L 352, 31.12.2008, lk 12.
      
         (4)  EÜT L 357, 31.12.2002, lk 72.